kardosdrur/scandi-wiki huggingface dataset:
Simonsberg

Simonsberg er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger 8 kilometer sydvest for Husum på halvøen Ejdersted i det sydvestlige Sydslesvig. Byen var tidligere en del af øen Strand.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

Simonsberg blev grundlagt af Oluf Hunger og tilhørte i den danske tid Simonsberg Sogn i Lundebjerg Herred.

Eksterne henvisninger 

 Simonsberg kommune 

Byer i Kreis Nordfriesland
Byer i Slesvig-Holsten
Røggaseksplosion

En røggaseksplosion er en eksplosion, der kan opstå i forbindelse med en brand, typisk i et tilstødende rum til branden. Grundet overtryk i brandrummet vil røggas søge ud af rummet, typisk gennem ventilation eller utætheder. Når en tændkilde finder vej ind til rummet med den uforbrændte røggas, vil den samlede mængde gas antændes og danne en eksplosion.

Kilder

Eksternt link 
 Film med røggaseksplosion (backdraft)

Ild
Eksplosioner
Mønsted (by)

Mønsted er en lille by i Midtjylland med . Mønsted er beliggende 15 kilometer vest for Viborg og seks kilometer syd for Stoholm. Byen ligger i Region Midtjylland og hører til Viborg Kommune.

Mønsted er beliggende i Mønsted Sogn. Mønsted Kalkgruber ligger tæt ved byen.

Kilder 

Byer i Viborg Kommune
Andrew Koenig

Joshua Andrew Koenig (17. august 1968 – februar 2010) var en amerikansk skuespiller, filminstruktør, redaktør og forfatter, som var søn af skuespiller Walter Koenig, der var kendt for sin rolle som Pavel Chekov i Star Trek.

Fra 1985 til 1989 spillede han en tilbagevendende rolle som Richard "Boner" Stabone, i de første fire sæsoner af Growing Pains. I samme periode, var han gæstestjerne i episoder af My Sister Sam og My Two Dads og 21 Jump Street. I begyndelsen af 1990'erne, lagde han stemme til den animerede serie GI Joe.

I februar 2010 blev han meldt savnet af venner og familie. Han blev sidst set i nærheden af en bagerbutik i Vancouver, Canada den 14. februar. Ifølge hans forældre, bortgik han som bevis for, at han var deprimeret. Den 25. februar 2010, blev det rapporteret af CNN, at hans lig blev fundet af venner i Stanley Park i Vancouver. Politiet bekræftede senere at det var hans lig som blev fundet tidligere på dagen, Andrew Koenigs far fortalte ved en pressekonference, at hans søn begik selvmord.

Referencer

Eksterne henvisninger 
 

Manuskriptforfattere fra USA
Filminstruktører fra USA
Skuespillere fra USA
Personer der har begået selvmord
Journalister fra USA
Aktivister fra USA
Nanping

Nanping (南平, pinyin: Nánpíng) er et bypræfektur i den nordvestlige del af provinsen Fujian i Folkerepublikken Kina. Det grænser til Ningde i øst, Sanming i syd, og provinserne Zhejiang og Jiangxi i nord respektive vest. Wuyibjergene der er på UNESCOs Verdensarvsliste ligger på grænsen mellem Nanping og Jiangxi. Præfekturet har et areal på 	26,300 km² og en befolkning på 2.890.000 indbyggere i 2008, hvilket giver en befolkningstæthed på 109.9 indb./km².

Administrative enheder 

Nanping administrerer et distrikt , fire byamter og fem amter.

 Distriktet Yanping (延平区)
 Byamtet Shaowu (邵武市)
 Byamtet Wuyishan (武夷山市)
 Byamtet Jian'ou (建瓯市)
 Byamtet Jianyang (建阳市)
 Amtet Shunchang (顺昌县)
 Amtet Pucheng (Nanping) (浦城县)
 Amtet Guangze (光泽县)
 Amtet Songxi (松溪县) 
 Amtet Zhenghe (政和县)

Trafik 
Kinas rigsvej 205 passerer gennem området. Den begynder i Shanhaiguan i Hebei og ender i den sydlige del af Shenzhen i provinsen Guangdong. Undervejs fører den blandt andet gennem Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Bypræfekturer i Fujian
Gerhardt Neef

Gerhardt "Gerry" Neef (30. oktober 1946 – 23. februar 2010) var en tysk fodboldspiller der spillede målmand.

Han skrev kontrakt med Rangers FC i 1968, og debuterede den 19. april 1969 i en ligakamp mod Greenock Morton, kampen endte med en 3-0 sejr. Den efterfølgende sæson blev han førstevalg i klubben, under sæsonen nåede han at spille 39 kampe og vinde League Cuppen i 1970, efter en sejr over Celtic FC i finalen.

Under 1970-71 sæsonen, mistede han sin plads til nyindkøbte Peter McCloy, og forlod Rangers FC i 1973 for at vende tilbage til Tyskland.

Fodboldspillere fra Rangers F.C.
Fodboldspillere fra 1. FC Nürnberg
Fodboldspillere fra Tyskland
Wuyibjergene

"Wuyishan" omdirigerer hertil. For staden med samme navn, se Wuyishan City.

Wujibjergene eller Wuyishan (武夷山 pinyin: Wǔyíshān), er et bjergområde på grænsen mellem Fujian-provinsen og Jiangxi-provinsen i Kina. Det dækker et område på 60 km². I 1999 blev Wuyishan opført på UNESCOs liste over UNESCOs Verdensarvsliste.

Geologi 
De fleste af bjergtoppene og højderne er af rød sandsten. Mange af dem er bratte, men samtidig flade på toppen. Den 60 km lange flod Jiuqu Xi,  bugter sig ned i en dyb kløft mellem højderne. Med op til 2.100 moh. er Wuyishan det højeste område i Fujian.

Biologisk mangfoldighed og naturmiljø 
Wuyishan er det største og mest repræsentative eksempel på biologisk mangfoldighed i subtropisk skov i Kina og sydkinesisk regnskov. Økologien er intakt fra tiden før istiden for omkring 3 millioner år siden.

Området er relativt frit for forurening. Den kinesiske regering satte den 31. januar 2005 her  sin første station op til at måle luftkvalitet.

Historie 
Wuyishan var centrum for det gamle kongedømme Minyue. I 600-tallet blev Wuyipaladset benyttet til  de kejserlige offerhandlinger. Bjergene var et vigtigt sted for taoismen . Området er også neokonfucianismens vugge, en strømning som influerede på det kinesiske samfund fra 1000-tallet af.

Eksterne kilder/henvisninger 

 Guide to Wuyi
 Evaluation by UNESCO advisory board (1999)

Verdensarven i Kina
Bjerge i Kina
Jiangxi
Fujian
Tele Sønderjylland

Tele Sønderjylland var et dansk teleselskab med hovedkontor i Aabenraa, der betjente Sønderjylland. 

Selskabet blev etableret i 1987 som følge af at Post & Telegrafvæsenet blev nedlagt. Selskabet var statsejet og blev frem til 1996 videreført som en del af Tele Danmark og var den mindste af de regionale televirksomheder.

Kilder og eksterne henvisninger
 Version2: Tele Sønderjylland 

Etableret i 1986
Ophørt i 1996
Teleselskaber i Danmark
Statsejede virksomheder i Danmark
Virksomheder i Aabenraa
Holger Badstuber

Holger Badstuber (født 13. marts 1989 i Memmingen, Vesttyskland) er en tysk fodboldspiller, der spiller som forsvarsspiller hos Bundesliga-klubben VfB Stuttgart. Han har tidligere spillet en årrække hos Bayern München.

Landshold 
Badstuber har (pr. april 2018) spillet 31 kampe for Tysklands landshold, som han debuterede for 29. maj 2010 i et opgør mod Ungarn. Han blev efterfølgende udtaget til VM i 2010 i Sydafrika.

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra FC Schalke 04
Fodboldspillere fra VfB Stuttgart
Personer fra Bayern
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
RMIT University

Royal Melbourne Institute of Technology, populært kaldet RMIT University, er et teknisk universitet beliggende i Melbourne i delstaten Victoria, Australien. RMIT har i alt omkring 50.000 studerende, hvoraf mange er udenlandske.

Universitetet blev grundlagt i 1887 af filantropen Francis Ormond og er den tredjeældste videregående uddannelsesinstitution i Victoria og den syvendeældste på landsplan. Universitetet har det som det eneste i Australien kongeligt mæcenat.

Referencer

Eksterne henvisninger 
 RMIT University's hjemmeside

Etableret i 1887
Universiteter i Australien
Tekniske universiteter
Charles Stenvig

Charles A. Stenvig (16. januar 1928 – 22. februar 2010) var tidligere amerikansk politimand og politiker.

Han var borgmester i Minneapolis i perioderne 1969-1973 og 1975-1977. Charles Stenvig betagtes som uafhængig politiker, der stod for "Lov og orden" i den sociale uro, fra slutningen af 1960-tallet til begyndelsen af 1970'erne. Han blev sammenlignet med Sam Yorty og Frank Rizzo, der blev betragtet som borgermestre med klare lignende holdninger

Charles Stenvig blev født i Minneapolis i 1928, som barnebarn af den norske indvandrer Mathias Olsen Stenvig. Charles Stenvig studerede ved Roosevelt High School, og derefter Augsburg College, hvor han fik en grad i sociologi. Han begyndte derefter at arbejde sammen med politiet i Minneapolis.

Han arbejdede sig op til positionen som efterforsker, og arbejdede i afdelingen for indbrudsager. I 1969 meldte han sig ind som uafhængig kandidat til borgmesterposten. Borgmester Arthur Naftalin ville ikke stille op til genvalg efter sin femte periode. Charles Stenvig foretog en utraditionel kampagne med få midler og meget frivillingt arbejde. Han vandt over den republikanske Dan Cohen med 62 procent af stemmerne.

Han blev genvalgt i 1971, da han vandt over W. Harry Davis. Ved valget i 1973 tabte han valget til Albert J. Hofstede, men igen i 1975 genvandte han posten. Dog i 1977 og 1979 tabte han valget om borgmesterposten, og afsluttede dermed sin politiske karriere.

Efter tilbagetrækningen, flyttede han til Arizona i 1990 og døde i samme by den 22. februar 2010.

Politikere fra USA
Borgmestre fra USA
Politifolk fra USA
Personer fra Minnesota
Koefficient

Koefficient er indenfor bl.a. matematik, fysik og kemi udtryk for en konstant faktor eller talværdi, som en variabel størrelse kan ganges med for at finde frem til en bestemt værdi; eks. er koefficienterne til x og y i polynomiet 2x + 3y henholdsvis 2 og 3. 

Når man snakker koefficienter findes der også hældningskoefficienten, som er et tal, der definerer en linjes hældning i et koordinatsystem. Linjen med ligningen y=ax+b har hældningskoefficienten a.

Matematik
Fysik
Kemi
Dåseåbner

En dåseåbner er et redskab med hvilket man kan åbne en konservesdåse. Åbningen af dåsen sker langs indersiden af dåsens overkant, idet man begynder et tilfældigt sted og derefter fører dåseåbneren rundt langs kanten. Dåseåbnerens knivblad skærer sig igennem dåsens metallåg, som derved stykke for stykke åbnes eller frigøres. Processen sluttes ofte lige inden, at man er nået hele vejen rundt, idet man udnytter det sidste, uopskårne stykke til at bøje dåselåget opad.

Dåseåbnerudgaver 
Den typiske dåseåbner, der anvendes i Danmark, består af et jernstykke med fold, idet den ene, bredere del udgør dåseåbnerens håndtag, med hvilket dåseåbneren håndteres, den anden, korte del udgør skærejernet. En kendt dåseåbner af denne type i rustfrit stål (med øgenavnet "hajfinnen") er designet af danskeren Jens H. Quistgaard i 1950 til Raadvad.

I USA er denne dåseåbner, kendt som militærets P-38 model, der fulgte med til feltrationspakkerne. Denne har dog en hængslet kniv, så den kan foldes sammes og opbevares i en lomme eller i kæden sammen med personens Dog tag (Militært ID-skilt). Denne type har også været udleveret af det danske forsvar.

En anden dåseåbner kendes fra schweizerknive. Det korte, udfoldelige knivblad har et indhak, der tillader knivbladet at gribe fat i den øverste dåsekants underrand, mens den forreste del med det egentlige knivblad ovenfra presses nedad langs dåsekantens inderside. Knivbladet er ikke så stort som på en rigtig dåseåbner, så åbningsprocessen er mere tidkrævende.

En tredje type består af bevægelige dele, der drejes rundt ved hjælp af en vinge.

Tupperware har desuden lavet en dåseåbner, lidt ligesom type 3, hvor der dog ikke bliver skåret i dåsens metal.
I stedet bliver den samling, som dåsens låg er lukket med, åbnet således at dåsens låg nemt og uden skarpe kanter kan fjernes.

Nogle dåser er indrettet med 'indbygget' åbner, enten i form af en flig, der vrides ned i dåsens top (sodavands- og øl-dåser) eller med indfræsede riller i metallet, således at man med en medfølgende nøgle kan vride/rulle låget eller blot en stribe langs dåsens overkant af dåsen.

Histore
Dåseåbneren først blev opfundet 48 år senere end konservesdåseni 1858. Indtil 1858 blev der blev anvendt bajonetter, lommeknive og hammer og mejsel til at åbne konservesdåser.

Kilder/referencer

Eksterne henvisninger 

Køkkenredskaber
Dåser
Regionernes Parti

Regionernes Parti (ukrainsk: Партія регіонів) er et ukrainsk, politisk parti, der siden parlamentsvalget i 2007 har været landets største med 34,37% af stemmerne. Partiets leder er Ukraines tidligere præsident Viktor Janukovitj.

Partiet blev dannet i 1997 op til præsidentvalget året efter. Det blev restruktureret i 2001 i forbindelse med en fusion med flere andre partier. Ideologisk er partiet et centristisk agrarparti, der fører en pro-russisk politik, der bl.a. indebærer, at det forsvarer etniske russere i Ukraine og russisktalende ukraineres rettigheder. I 2005 underskrev partiet en samarbejdsaftale med Forenet Rusland. Partiet gik i 2006 til valg på at gøre russisk til officielt sprog i Ukraine. Trods partiets tilnærmelser til Rusland ønsker partiet at bevare Ukraines suverænitet.

Regionernes Parti nyder størst opbakning i den sydøstlige del af landet.

Kilder

Eksterne henvisninger 

 Regionernes Partis hjemmeside

Etableret i 1997
Politiske partier i Ukraine
Euromajdan
Sten Hegeler

Sten Hegeler (født 28. april 1923 på Frederiksberg - 15. august 2021) var en dansk psykolog, sexolog og forfatter.

Hegeler blev student fra Metropolitanskolen i 1942. Han studerede medicin i seks år, før han skiftede over til psykologien og blev cand.psych. fra Københavns Universitet i 1953.  I 1948 udgav han Hvordan, mor?, der var banebrydende i seksualundervisningen af førskolebørn og som endda blev oversat til andre sprog. Han etablerede i 1950 egen psykologpraksis, som han drev gennem mange år.

Sammen med sin kone Inge Hegeler (1927 – 1996) redigerede han i 1960'erne og 1970'erne en populær sexbrevkasse i Ekstra Bladet. Også i det norske Dagbladet havde parret en sexbrevkasse i en årrække. Parret udgav desuden bøgerne Kærlighedens ABZ og Spørg Inge og Sten, sidstnævnte afledt af brevkassen. Fra 1973 til 1979 var Sten Hegeler redaktør af Forbrugerrådets blad Tænk. 

Sten Hegeler var søn af Poul Henningsen og havde to børn sammen med sin kone Inge Hegeler, Peter Lau Hegeler-Meile & Maria Rustik

Kilder

Eksterne henvisninger 
 
 Den gamle mand og folkehavet Dagbladenes Bureau, 23. april 2008
Sten Hegeler: Dobbeltbastarden, erindringer, af Gitte Løkkegaard udgivet 2015  
 www.dr.dk - Sten Hegelers sidste ord

Personer fra Frederiksberg
Psykologer fra Danmark
Faglitterære forfattere fra Danmark
Sexologer
Danskere i 1900-tallet
Dansksprogede forfattere fra Danmark
Studenter fra Metropolitanskolen
Ho Lee Chow

Ho Lee Chow var en kinesisk takeawayrestaurantkæde i Canada. Kæden blev startet med 6 restaranter i Greater Toronto Area i 1989 af Eric Johnson og to støtter fra Hong Kong og udvidedes senere til at tælle 23 fordelt ud over Canada. Kæden tilbød mad uden MSG.

Da kæden blev betragtet som den kinesiske takeawaybranches svar på Pizza Pizza, blev den offer for et dårligt forretningsmiljø og lukkede den 7. oktober 2009. De fleste afdelinger er lukkede, men nogle er åbnede igen
under et andet navn.

Referencer

Eksterne henvisninger 
 Kædens nu lukkede hjemmeside 

Etableret i 1989
Ophørt i 2009
Fastfoodrestaurantkæder
Hotel-, restaurant- og turistvirksomheder fra Canada
Raphael Ravenscroft

Raphael Ravenscroft (4. juni 1954 i Stoke-on-Trent - 19. oktober 2014 i Exeter) var en engelsk saxofonist, hvis optræden omfattede arbejde med ABBA, America (band), Kim Carnes, Marvin Gaye, Mike Oldfield, Pink Floyd, Robert Plant, Bonnie Tyler, og mest kendt Gerry Rafferty, hvor han spillede den markante saxofonsolo på "Baker Street".

Rocksaxofonister
Rockmusikere fra Skotland
Robert Christgau

Robert Christgau (født d. 18. april 1942) er en amerikansk essayforfatter (også kaldet essayist) og musikjournalist, der har erklæret sig for "dekan af amerikanske rockkritikere" .

Referencer 

Journalister fra USA
Gokkun

Gokkun (japansk:ゴックン) er en genre af Japansk pornografi i hvilken en person konsumerer sæden af flere mænd.

Eksterne henvisninger 

Parafili
Sexologi
Pornografi
UK Albums Chart

UK Albums Chart er en liste af rangordnede albummer i fysiske og digitale tidsskrifter i Storbritannien.

Hitlister
Etableret i 1956
The Final Cut (film fra 1983)

The Final Cut (filmen) er en 19 minutters lang "video-ep", som grundlæggende består af 4 musikvideoer i en uafbrudt sekvens. Filmen er instrueret af Willie Christie, som var Roger Waters svoger.

Eksterne henvisninger 
 

Kortfilm
Musikfilm fra Storbritannien
Britiske film fra 1983
Pink Floyd
Not Now John

"Not Now John" er en sang fra Pink Floyds album The Final Cut. Sangen er den eneste på albummet, hvor David Gilmour optræder som sanger; Gilmour synger omkvædet, og Waters synger versene (alle andre sange på albummet er sunget udelukkende af Roger Waters). Sangen blev udgivet som en single i en modificeret udgave, hvor ordet "fuck" var blevet utydeliggjort.

Musikvideo 
Musikvideoen til sangen handler om et japansk barn, der går gennem en fabrik for at finde en soldat. Barnet konfronteres med fabriksarbejdere, der spiller kort og geishapiger, før han falder ned fra et stillads og dør. Herefter han bliver fundet af en veteran fra 2. verdenskrig (spillet af Alex McAvoy som også spillede skolelæreren i Pink Floyd The Wall).

Komposition 
I modsætning til størstedelen af de andre numre på The Final Cut, går "Not Now John" gennem det meste af nummeret i et hurtigere og mere fremdrevent tempo. Gilmour og Waters delte vokalerne på samme måde som i nummeret "Comfortably Numb" fra The Wall, og de repræsenterer forskellige "karakterer" eller synsvinkler – Gilmour er den egoistiske uvidende lægmand, mens Waters er den intellektuelle, ansvarlige iagttager af verdens ulykker. Dog synger Waters vers, der tæt på slutningen af sangen tilknytter sig Gilmours karakter. Sangen blev sunget udelukkende af Roger Waters under de tidlige stadier af albummet. Ligesom alle de andre numre på The Final Cut, var "Not Now John" skrevet og komponeret udelukkende af Roger Waters. Det er det eneste nummer på albummet, der ikke udelukkende præsenterer Waters på vokal.

Single 
"Not Now John" blev udsendt som en single d. 3. maj, 1983. Ordene "fuck all that", som dannede den første sætning i sangen og blev gentaget adskillige gange i de senere vers, blev erstattet med "stuff all that" af Gilmour og de kvindelige baggrundssangere.

"The Hero's Return" blev udgivet som B-siden og præsenterede et ekstra vers, der ikke var inkluderet på albummet. En 12" single blev udgivet i Storbritannien, der præsenterede de to 7" spor på side 1 og albumudgaven af "Not Now John" på side 2. Singlen kulminerede som nummer 30 på den britiske og nummer 7 på den amerikanske Top Tracks rock-hitliste.

 "Not Now John" (singleudgaven) – 4:12
 "The Hero's Return (del 1 og 2)" – 2:32
 "Not Now John" (albumudgaven) – 4:56 (kun på 12" singlen)

Personale 

Roger Waters – lead vokal, båndoptager, synthesizer
David Gilmour – lead vokal, basguitar, guitar
Nick Mason – trommer
Andy Bown – hammondorgel

Referencer 

Pink Floyd sange
Singler fra 1983

he:The Final Cut
The Village Voice

The Village Voice er en gratis ugentlig avis i New York City, USA, der præsenterer dybdeborende journalistik, analyse af nuværende sager og kultur, kunst- og musikanmeldelser og begivenhedslister for New York City. Den kan også blive bragt ud gennem USA på et betalingsbasis.

Tidsskrifter fra USA
Akademisk termin

En akademisk termin  (eller bare termin) er en del af et akademisk år. En termin er tiden en akademisk institution (primært universiteterne men ses også i grundskolen og gymnasiet) undervisningsperiode er på. Skemaet kan variere meget:
 Et semester system inddeler det akademisk år i to terminer, som hver typisk er på 14–20 uger. Ordet semester kommer fra latin: Semestris‚ seks måneder; halvårlig - fra sex "seks" og mensis "måned".
 Et trimester system inddeler det akademisk år i tre terminer, som hver kan være så kort som otte uger eller så lang som 16 uger.
 Et quadmester (eller kvarter) system inddeler det akademisk år i fire terminer og hver kan være op til 12 uger - og som normalt tæller sommeren som en af terminerne.
 Et quinmester system inddeler det akademisk år i fem terminer.

I de fleste lande begynder det akademisk år i sensommeren eller tidlig efterår og slutter det følgende forår eller sommer. I den nordlige halvkugles lande betyder det at det akademisk år varer fra august, september eller oktober til maj, juni eller juli. I den sydlige halvkugles lande betyder det at det akademisk år følger kalenderåret, varende fra februar eller marts til november eller december. Sommeren kan være eller er ikke en del af terminsystemet.

Kilder/referencer

Akademia
Jermaine Jackson

Jermaine Jackson (født 11. december 1954) stiftede, sammen med sine 4 andre søskende Jackie, Tito, Marlon, Randy og Michael, bandet Jackson 5 alias The Jacksons.

Blandt hans mere kendte søskende kan nævnes Janet Jackson, La Toya Jackson.

Diskografi 
 Jermaine (1972)
 Come Into My Life (1973)
 My Name Is Jermaine (1976)
 Feel The Fire (1977)
 Frontiers (1978)
 Let's Get Serious (1979)
 Jermaine (1980)
 I Like Your Style (1981)
 Let Me Tickle Your Fancy (1982)
 Dynamite (Ogsa Kaldet Jermaine Jackson) (1984)
 Precious Moments (1986)
 Don't Take It Personal (1989)
 You Said (1991)

Eksterne henvisninger 

Officiel hjemmeside

Personer fra Gary 
Sangere fra USA
Personer der er konverteret til islam
Motown
Muslimer fra USA
Forhistorisk musik

Forhistorisk musik (tidligere primitiv musik) er en betegnelse inden for musikkens historie, som bruges om al musik, der er produceret i alle forhistoriske kulturer. Forhistorisk musik efterfølges af oldtidens musik.

Forhistorisk musik inkluderer således teknisk set hele verdens musik, som eksisterede inden man har bevaret historiske kildemateriale, der beskriver musik i de tidlige stadie af menneskelig udvikling. Det er dog almindeligt at referere til forhistorisk musik, som stadig eksisterer, som folke-, indfødt- eller traditionel musik. Forhistorisk musik bliver studeret sammen med andre perioder inden for musikarkæologi.

Man går ud fra at den første form for musik som eksisterede, var da mennesket signalerede til hinanden.
De ældste instrumenter, der er bevaret, stammer fra omkring 40.000 år f.kr. Det er instrumenter, som er lavet af knogler eller lignende. De har kunnet spille én tone, og er blevet benyttet som signal til forskellige formål. 

De tidligste instrumenter var ting som fløjter, harper, horn og trommer.

Den første reelle musik som blev spillet var musik ved festlige og religiøse lejligheder.
I Grækenland begyndte man ved omkring 700 f.Kr. at spille musik ved hver en lejlighed og ikke kun ved fester.
Mange udtryk stammer fra græsk bl.a. musik som kommer af ordet musike. Musike betyder musikkens, dansens og poesiens kunstarter. 

Musikhistorie
Stenalder
Ældste stenalder
Weichsel-istiden
Constantin Fahlberg

Constantin Fahlberg (født 22. december 1850 i Tambov, Rusland, død 15. august 1910 i Nassau, Tyskland) var en kemiker, der opdagede den søde smag af anhydroorthosulfaminbenzosyre, da han gennemførte analyser af kemiske forbindelser i stenkulstjære for professor Ira Remsen (1846 – 1927) på Johns Hopkins University 1877-78. Senere gav Fahlberg denne kemiske "krop" handelsnavnet Sakkarin.

Eksterne henvisninger 

Kemikere fra Rusland